1. pielikums

Sabiedrība ar ierobežotu atbildību „Dzintaru koncertzāle”, Reģ. Nr. 40003378932,

Nomas objektu – Pludmales nogabalu A un B

NOMAS TIESĪBU PIRMĀS RAKSTISKĀS IZSOLES noTEIKUMU

**SABIEDRĪBA AR IEROBEŽOTU ATBILDĪBU “DZINTARU KONCERTZĀLE”**

**pieteikums PAR DALĪBU**

**“Pludmales nogabalu A un B” (Nomas objekts)**

**NOMAS TIESĪBU PIRMĀ RAKSTISKĀ IZSOLĒ**

|  |
| --- |
|  |
| (juridiskas personas nosaukums vai fiziskas personas vārds, uzvārds) |
|  |
| (vienotais reģistrācijas nr. vai personas kods) |
|  |
| (iesniedzēja tālrunis un e-pasta adrese) | |

**Ziņas par iesniedzēju**

Deklarētā adrese/juridiskā adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasta adrese (uz kuru sūtīt informāciju) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas rekvizīti, norēķinu konta numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Persona, kura ir tiesīga pārstāvēt nomas tiesību pretendentu, vai pilnvarotā persona

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**piesaka dalību** Nomas objekta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nosaukums, kadastra apzīmējums, platība)

nomas tiesību pirmā rakstiskā izsolē, kas notiks 2025.gada \_\_\_\_.\_\_\_\_\_\_\_\_\_

Nomas objekta iznomāšanas mērķis: Nomas objekta, iznomāšana tam paredzētajam izmantošanas veidam – pakalpojumu sniegšanai saskaņā ar Jūrmalas pilsētas domes 2024. gada 24. aprīļa saistošo noteikumu Nr.11 “Par Jūrmalas valstspilsētas pludmales un peldvietu izmantošanu Rīgas līča piekrastē” prasībām un Pludmales nogabala nomas līguma 2. pielikumam “Prasības nomniekam attiecībā uz sezonas objektu izvietošanu un izmantošanu pludmales nogabalā”.

Izsoles solis ir noteikts:

* **par Pludmales nogabalu A** - **1500,00 *euro***(viens tūkstotis pieci simti *euro,* 00 centi)**\***;
* **par Pludmales nogabalu B** - **750,00 *euro***(septiņi simti piecdesmit *euro,* 00 centi)**\***;

Solīšana notiek **tikai** pa Izsoles noteikumos noteikto soli. Iesniedzot piedāvājumu, Pretendentam jānorāda nosolīto soļu skaits un kopējā summa.

***\*Izsoles solis ir noteikts katram Nomas objektam atsevišķi.*** *Tā kā vienos izsoles noteikumos ir iekļautas divas atsevišķas izsoles (katra Pludmales nogabala daļai sava), arī izsoles solis ir noteikts individuāli katrai no tām.  
Pieteikumā atspoguļotā informācija kalpo kā* ***uzskates materiāls****, un izsoles soļi attiecas uz attiecīgo izsoli atsevišķi, jo Izsoles noteikumu 1.pielikuma veidne – Sabiedrība ar ierobežotu atbildību “Dzintaru koncertzāle” pieteikums par dalību “Pludmales nogabalu A un B” (Nomas objekts) nomas tiesību pirmā rakstiskā izsolē” ir jāiesniedz par katru no attiecīgā Nomas objekta saskaņā ar Izsoles noteikumu 3.3.1. punktu.*

**Par izsolītā Nomas objekta (***pludmales nogabals A vai B Pretendentam šī informācija jānorāda precīzi***) nomu piedāvāju šādu gada nomas maksu** (ievērojot izsoles soli (-us)):

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) EUR bez PVN.**

**Pielikumi:**

* Nodrošinājuma samaksu apliecinošs dokuments;
* Dalības maksas samaksu apliecinošs dokuments;
* Pilnvarotās personas pārstāvības tiesības apliecinoša dokumenta kopija vai oriģināls.

Ar šo piekrītu, ka sabiedrība ar ierobežotu atbildību “Dzintaru koncertzāle” kā kredītinformācijas lietotājs ir tiesīga pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no Iznomātājam pieejamām datubāzēm.

Ar šo apliecinu, ka man ir skaidras un saprotamas Nomas objekta nomas tiesību Izsoles noteikumos noteiktās prasības pieteikuma sagatavošanai, nomas maksas piedāvājuma veidošanai, Nomas objekta nomas līguma priekšmets, Nomas objekta nomas līguma noteikumi un sabiedrības ar ierobežotu atbildību “Dzintaru koncertzāle” izvirzītās prasības nomnieka darbībai. Piekrītu pildīt Izsoles noteikumiem pievienotajā Nomas objekta nomas līguma projektā noteiktās saistības un pienākumus. Esmu informēts, ka iesniegtie personas dati tiks apstrādāti ar mērķi administrēt Izsoles procesu.

|  |  |  |
| --- | --- | --- |
| datums |  | (ieņemamais amats, vārds, uzvārds, paraksts) |
|  |  |  |

**2.pielikums**

Sabiedrība ar ierobežotu atbildību “Dzintaru koncertzāle”, Reģ. Nr. 40003378932,


Nomas objektu – Pludmales nogabalu A un B -

NOMAS TIESĪBU IZSOLES noTEIKUMU

A screen shot of a paper

AI-generated content may be incorrect.

**Pludmales nogabals A**



**Pludmales nogabals B**

Sabiedrība ar ierobežotu atbildību „Dzintaru koncertzāle”, Reģ. Nr. 40003378932,

3. pielikums

Nomas objektu – Pludmales nogabalu A un B

NOMAS TIESĪBU PIRMĀS RAKSTISKĀS IZSOLES noTEIKUMU

# NOMAS OBJEKTA NOMAS LĪGUMS Nr.\_\_\_\_\_\_\_\_\_

***PROJEKTS***

Sagatavošanas vieta un datums: Jūrmalā, 202\_. gada \_\_\_.\_\_\_\_\_\_

\* Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

**Sabiedrība ar ierobežotu atbildību “Dzintaru koncertzāle”**, reģistrācijas Nr. 40003378932, turpmāk– IZNOMĀTĀJS, kuras vārdā saskaņā ar statūtiem rīkojas \_\_\_\_\_\_\_\_\_\_\_\_\_\_\_, un

**\_\_\_\_\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_, turpmāk – NOMNIEKS, kuras vārdā saskaņā ar \_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_\_\_\_\_\_,

IZNOMĀTĀJS un NOMNIEKS abi kopā turpmāk saukti PUSES, atsevišķi arī – PUSE,

savstarpēji noslēdz šo Nomas objekta nomas līgumu, turpmāk – LĪGUMS:

1. **LĪGUMA PRIEKŠMETS**
   1. IZNOMĀTĀJS nodod NOMNIEKAM, un NOMNIEKS pieņem no IZNOMĀTĀJA **par maksu - Nomas objektu – PLUDMALES NOGABALU \_\_\_\_\_\_\_\_\_\_** (turpmāk **–** OBJEKTS**)** Jūrmalas valstspilsētas pašvaldībai piederošā un Iznomātāja lietošanā esošajā nekustamajā īpašumā:
      1. OBJEKTA adrese: Turaidas iela 1, Jūrmala, LV - 2015,
      2. OBJEKTA kadastra apzīmējums: \_\_\_\_\_\_\_\_\_\_\_\_\_\_\_\_\_\_\_\_.
   2. OBJEKTA izvietojums saskaņā ar PLUDMALES NOGABALU PLĀNU Pielikums Nr.1.
   3. IZNOMĀTĀJS apliecina, ka LĪGUMA noslēgšanas brīdī un LĪGUMA darbības laikā OBJEKTS nav un netiks atsavināts, nav un netiks ieķīlāts, nav nodots privatizācijai, par to nepastāv strīds un nav uzlikts aizliegums.
   4. OBJEKTS tiek nodots NOMNIEKAM tādā stāvoklī, kādā tas ir LĪGUMA parakstīšanas dienā. NOMNIEKAM ir zināms OBJEKTA stāvoklis un tam nav pretenziju par to. Par OBJEKTA nodošanu tiek parakstīts pieņemšanas - nodošanas akts – LĪGUMA 3. pielikums.
   5. PUSES apliecina, ka ir novērtējušas OBJEKTA faktisko stāvokli, līdz ar to apņemas neizmantot prasības tiesības par LĪGUMA atcelšanu pārmērīgu zaudējumu dēļ.
   6. NOMNIEKS, parakstot šo LĪGUMU, apliecina, ka ir iepazinies ar OBJEKTA nomas tiesību Izsoles noteikumiem, apņemas tos pilnībā ievērot, kā arī nākotnē neizmantot prasības tiesības par LĪGUMA atcelšanu pārmērīgu zaudējumu dēļ.
2. **PUŠU SAISTĪBAS**
   1. IZNOMĀTĀJA pienākumi un tiesības:
      1. IZNOMĀTĀJAM ir pienākums ar pieņemšanas - nodošanas aktu (LĪGUMA 3.pielikums) nodot NOMNIEKAM OBJEKTU sākot ar LĪGUMA spēkā stāšanās dienu;
      2. IZNOMĀTĀJAM ir pienākums netraucēt un ar jebkādām darbībām nepasliktināt nomnieka darbību OBJEKTĀ, ja tā atbilst LĪGUMA noteikumiem;
      3. IZNOMĀTĀJS nav atbildīgs par zaudējumiem, kas radušies NOMNIEKAM, ja NOMNIEKS nav ievērojis ugunsdrošības normas, instalāciju un komunikāciju lietošanas un uzturēšanas vispārīgos noteikumus;
      4. IZNOMĀTĀJAM ir pienākums neiznomāt visu vai jebkādu OBJEKTA daļu citām personām vai jebkādā citā veidā neapgrūtināt OBJEKTU bez NOMNIEKA iepriekšējas rakstiskas piekrišanas;
      5. IZNOMĀTĀJS nav atbildīgs par zaudējumiem, kas radušies NOMNIEKAM vai trešajām personām paša NOMNIEKA, tā darbinieku, pilnvaroto vai trešo personu darbības vai bezdarbības rezultātā;
      6. IZNOMĀTĀJAM ir tiesības veikt kontroli pār OBJEKTA aprīkošanu un ekspluatāciju atbilstoši LĪGUMA prasībām un spēkā esošiem normatīvajiem aktiem, ar rakstveida paziņojumu pieaicinot NOMNIEKA pārstāvi, bet tā neierašanās gadījumā - bez viņa klātbūtnes, par ko tiek sastādīts akts;
      7. IZNOMĀTĀJS ir tiesīgs pieprasīt no NOMNIEKA paskaidrojumus par OBJEKTA stāvokli;
      8. IZNOMĀTĀJAM nav pienākums atlīdzināt NOMNIEKAM nekādus OBJEKTAM veiktos uzlabojumus un labiekārtošanas darbus;
      9. IZNOMĀTĀJAM ir tiesības OBJEKTA vai tā aprīkojuma bojājuma gadījumā NOMNIEKA vainas dēļ, sastādot aktu, pieprasīt NOMNIEKAM bojājumu novēršanu vai atlīdzināšanu. NOMNIEKAM jānovērš bojājumi vai jāatlīdzina bojājumu vērtība naudā 15 (piecpadsmit) dienu laikā no apsekošanas akta sastādīšanas dienas;
      10. IZNOMĀTĀJS ir tiesīgs prasīt NOMNIEKAM nekavējoties novērst tā darbības vai bezdarbības dēļ radīto LĪGUMA noteikumu pārkāpumu sekas un atlīdzināt radītos zaudējumus;
      11. ja NOMNIEKS pēc LĪGUMA darbības beigām divu nedēļu laikā OBJEKTU nenodod IZNOMĀTĀJAM vai tā pilnvarotajam pārstāvim ar pieņemšanas – nodošanas aktu, IZNOMĀTAJS ir tiesīgs vienpusēji pārņemt OBJEKTU.
   2. NOMNIEKS apņemas:
      1. pieņemt OBJEKTU saskaņā ar pieņemšanas – nodošanas aktu (LĪGUMA 3.pielikums);
      2. ievērot OBJEKTA lietošanas tiesību aprobežojumus, arī tos, kas nav nostiprināti zemesgrāmatā;
      3. nodrošināt OBJEKTA lietošanu atbilstoši LĪGUMĀ noteiktajam mērķim un prasībām;
      4. nodrošināt sanitāri higiēnisko, ugunsdrošības, vides aizsardzības noteikumu un citu valsts un municipālo dienestu prasību ievērošanu;
      5. avārijas situāciju gadījumā veikt visus nepieciešamos pasākumus tās novēršanai un bez kavēšanās paziņot IZNOMĀTĀJAM un organizācijai, kas nodrošina attiecīgo komunikāciju apkalpi vai avāriju novēršanu;
      6. atlīdzināt IZNOMĀTĀJAM vai trešajām personām zaudējumus, kas tiem radušies NOMNIEKA vainas dēļ;
      7. pirms tirdzniecības pakalpojumu sniegšanas OBJEKTĀ uzsākšanas saņemt attiecīgās atļaujas Jūrmalas valstspilsētas pašvaldības saistošajos noteikumos noteiktajā kārtībā;
      8. ja OBJEKTĀ tiek veikta tirdzniecība ar pārtikas precēm, nodrošināt nepieciešamos priekšnosacījumus higiēnas prasību ievērošanai pārtikas apritē;
      9. nodrošināt nepārtrauktu tīrību un sakoptību OBJEKTĀ un tam piegulošā teritorijā (saskaņā ar LĪGUMA 1.pielikumā pievienoto Teritorijas plānu), savācot jebkura veida sadzīves atkritumus (pudeles, papīrus, PET u.c.);
      10. noslēgt šādu līgumu un līguma kopiju iesniegt IZNOMĀTĀJAM:
          1. ar atkritumu apsaimniekotāju Jūrmalas valstspilsētā, paredzot atkritumu izvešanu:

- pavasara/vasaras sezonā katru dienu;

- rudens/ziemas sezonā pēc nepieciešamības visā Līguma darbības laikā;

* + - 1. ar stacionāro tualešu apsaimniekotāju vai pārvietojamo tualešu apsaimniekotāju par to izmantošanu un apkopi, paredzot, ka pārvietojamo tualešu ikdienas apkopšana jāveic sezonas laikā (no 15. maija līdz 15. septembrim) no plkst. 24.00 līdz plkst. 08.00 (ārkārtas gadījumā apkopšanu paredzot citā diennakts laikā).
    1. sezonas objektu (tai skaitā koka terasi) demontēt un atbrīvot OBJEKTU 2 (divu) nedēļu laikā pēc pavasara/vasaras un rudens/ziemas sezonas beigām;
    2. veikt sezonas objekta izvietošanu OBJEKTĀ tikai ar IZNOMĀTĀJA rakstisku piekrišanu, ievērojot LĪGUMA 2. pielikumu un Jūrmalas valstspilsētas pašvaldības saistošajos noteikumos noteikto un spēkā esošos būvnormatīvus, kā arī nodrošināt pavasara/vasaras un rudens/ziemas sezonā objekta darbību visā saskaņošanas periodā;
    3. organizēt sezonas objekta izvietošanu OBJEKTĀ tikai ar transportlīdzekļiem, kam ir izsniegta atļauja iebraukšanai pludmalē. Atbildēt par nekontrolētu mehanizētu transportlīdzekļu pārvietošanos un stāvēšanu OBJEKTĀ;
    4. neveikt OBJEKTA reljefa izmaiņas ar traktortehniku;
    5. bez kavēšanās atļaut IZNOMĀTĀJA pārstāvjiem veikt iznomātā OBJEKTA pārbaudi un nodrošināt NOMNIEKA pārstāvju piedalīšanos pārbaudes aktu sastādīšanā un to parakstīšanā;
    6. jebkuras darbības OBJEKTĀ organizēt, ievērojot normatīvos aktus, tai skaitā, Jūrmalas valstspilsētas pašvaldības izdotos saistošos noteikumus, kas nosaka Jūrmalas valstspilsētas administratīvās teritorijas kopšanas un uzturēšanas noteikumus;
    7. pirms publiska pasākuma rīkošanas saņemt Jūrmalas valstspilsētas pašvaldības izsniegtu atļauju publiska pasākuma rīkošanai;
    8. organizējot publiskus pasākumus gan pludmalē, gan uz ūdens, atbildēt par drošības un glābšanas pasākumu organizēšanu un nodrošināšanu;
    9. nodrošināt OBJEKTA sakopšanu pēc dabas stihijas (vētras) iespējami īsākā laikā, bet ne vēlāk kā 1 (vienas) nedēļas laikā;
    10. NOMNIEKS apņemas nodrošināt, ka IZNOMĀTĀJA telpās un/vai teritorijā notiekošu publisku pasākumu laikā netiek traucēta to norise pārmērīga trokšņa vai mūzikas atskaņošanas rezultātā. Šādās dienās NOMNIEKAM ir pienākums samazināt skaņas līmeni OBJEKTĀ līdz tādam apmēram, kas netraucē pasākuma norisi. IZNOMĀTĀJS informēs NOMNIEKU par plānoto publisko pasākumu norises datumiem vismaz 5 (piecas) darba dienas iepriekš.
    11. ievērot aizliegumu tirdzniecības un sabiedriskās ēdināšanas pakalpojumu sniegšanas darbībā radušos atkritumus izmest pludmalē Jūrmalas valstspilsētas pašvaldības izvietotajos konteineros;
    12. izvietot pārvietojamās tualetes, nodrošināt to apkalpošanu, tīrību un brīvu pieejamību pludmales apmeklētājiem sezonas laikā. Nodrošināt pārvietojamās tualetes pārvietošanu spēcīga jūras vēja vai viļņošanās gadījumā, novēršot apgāšanās risku - avārijas gadījumā nodrošināt piesārņojuma savākšanu
    13. LĪGUMA darbības izbeigšanās gadījumā divu nedēļu laikā nodot OBJEKTU IZNOMĀTĀJAM vai tā pilnvarotajam pārstāvim ar pieņemšanas - nodošanas aktu;
    14. neiznomāt OBJEKTU vai tā daļu trešajām personām vai citādi apgrūtināt (slēgt sadarbības vai cita veida līgumus) OBJEKTU vai tā daļas bez rakstiskas saskaņošanas ar IZNOMĀTĀJU;
    15. LĪGUMA ietvaros saņemtos fizisko personu datus NOMNIEKS izmanto un uzglabā tikai saskaņā ar fizisko personu datu aizsardzību regulējošo normatīvo aktu prasībām un no LĪGUMA izrietošo saistību pienācīgai izpildei. NOMNIEKS apņemas informēt IZNOMĀTĀJU par jebkuru trešo personu pieprasījumu izsniegt personas datus, kā arī neizsniegt tos bez IZNOMĀTĀJA informēšanas, un pēc LĪGUMA saistību izpildes iznīcināt dokumentus, kas satur personas datus, atbilstoši normatīvo aktu prasībām.

1. **MAKSĀJUMI UN NORĒĶINU VEIKŠANAS KĀRTĪBA**
   1. PUSES vienojas par OBJEKTA kalendāra gada nomas maksu \_\_\_\_\_\_\_\_\_ EUR (\_\_\_\_\_\_\_\_\_ *euro* un \_\_ centi) apmērā, kas ir vienāda ar izsoles nosolīto cenu. NOMNIEKS papildus OBJEKTA nomas maksai maksā pievienotās vērtības nodokli (turpmāk – PVN) atbilstoši spēkā esošajiem Latvijas Republikas normatīvajiem aktiem.
   2. OBJEKTA nomas maksu par pirmo nomas gadu un PVN NOMNIEKS ir samaksājis līdz LĪGUMA noslēgšanai.
   3. LĪGUMĀ noteikto OBJEKTA kalendārā gada nomas maksu un PVN (turpmāk kopā – nomas maksājumi) NOMNIEKS maksā, pamatojoties uz IZNOMĀTĀJA izrakstīto rēķinu, ar pārskaitījumu: Sabiedrība ar ierobežotu atbildību “Dzintaru koncertzāle” reģistrācijas Nr. 40003378932, AS “SEB banka”, kods UNLALV2X, kontā LV42UNLA0010009467685.
   4. IZNOMĀTĀJS rēķinu sagatavo elektroniski, ievērojot normatīvajos aktos noteiktās prasības. IZNOMĀTĀJA sagatavotais rēķins uzskatāms par saistošu NOMNIEKAM, ja tas satur atsauci uz Līgumu un to, ka tas sagatavots elektroniski un ir derīgs bez paraksta. IZNOMĀTĀJS rēķinu elektroniski nosūta NOMNIEKAM uz e-pasta adresi\_\_\_\_\_\_\_\_.
   5. Maksājumu dokumentos NOMNIEKAM jāuzrāda maksājuma mērķis, rēķina numurs, datums un cita nepieciešamā informācija, lai IZNOMĀTĀJS saprastu, par ko maksājums tiek veikts.
   6. Nomas maksājumi par kārtējo kalendāro gadu tiek veikti ne vēlāk kā līdz iepriekšējā gada 31.decembrim.
   7. Ja kalendāra gada nomas maksājumi pārsniedz 10000,00 EUR (desmit tūkstošus *euro* un 00 centi), tad NOMNIEKAM ir tiesības lūgt tos sadalīt divās daļās, pirmo daļu no kalendāra gada nomas maksājumiem samaksājot līdz iepriekšējā gada 31.decembrim, otrās daļas samaksas termiņu pagarināt līdz attiecīgā gada 1.jūnijam. Iesniegums par nomas maksājumu sadali 2 (divos) maksājumos iesniedzams katru kalendāro gadu ne vēlāk kā līdz iepriekšējā gada 1.decembrim; iesniegumi, kas iesniegti pēc šī termiņa, netiek izskatīti un nomas maksājumu sadalīšana netiek veikta.
   8. NOMNIEKAM ir pienākums savlaicīgi veikt nomas maksājumus. Ja NOMNIEKS nav saņēmis IZNOMĀTĀJA izrakstīto rēķinu, tas nevar būt par pamatu nomas maksājumu nemaksāšanai vai to kavēšanai. Par samaksas dienu tiek uzskatīts datums, kad IZNOMĀTĀJS ir saņēmis maksājumu norādītajā norēķinu kontā kredītiestādē.
   9. Ja LĪGUMĀ noteiktie nomas maksājumi tiek kavēti, NOMNIEKS maksā nokavējuma procentus 0,1 % (nulle komats viena procenta) apmērā no kavētās maksājuma summas par katru nokavējuma dienu.
   10. LĪGUMĀ noteiktie kārtējie maksājumi tiek uzskatīti par samaksātiem tikai pēc iepriekšējo (nokavēto) maksājumu un nokavējuma procentu samaksāšanas.
   11. LĪGUMA darbības laikā IZNOMĀTĀJAM ir tiesības, rakstiski nosūtot NOMNIEKAM attiecīgu paziņojumu, vienpusēji mainīt OBJEKTA nomas maksas apmēru bez grozījumu izdarīšanas LĪGUMĀ, ja:
       1. ar normatīvajiem aktiem tiek no jauna ieviesti vai palielināti uz OBJEKTU attiecināmi nodokļi un nodevas vai mainīts ar nodokli apliekamais objekts;
       2. ja normatīvie akti paredz citu OBJEKTA nomas maksas aprēķināšanas kārtību un izsoles ceļā noteiktā OBJEKTA nomas maksa ir zemāka par jauno nomas maksu;
   12. LĪGUMA 3.11.1 un 3.11.2. apakšpunktā minētajos gadījumos nomas maksas vai citu saistīto maksājumu apmērs tiek mainīts ar dienu, kāda noteikta attiecīgajos normatīvajos aktos.
   13. IZNOMĀTĀJS ir tiesīgs piemērot NOMNIEKAM maksu divkāršā apmērā no LĪGUMĀ noteikto nomas maksājumu apmēra dienā par katru dienu, kad NOMNIEKS kavē OBJEKTA nodošanu atpakaļ IZNOMĀTĀJAM, kā arī pieprasīt NOMNIEKAM segt visa veida izdevumus, kādi IZNOMĀTĀJAM radīsies sakarā ar NOMNIEKA saistību neizpildi.
2. **LĪGUMA SPĒKĀ STĀŠANĀS KĀRTĪBA UN DARBĪBAS LAIKS**
   1. LĪGUMS stājas spēkā no tā abpusējas parakstīšanas dienas un ir spēkā līdz PUŠU saistību izpildei vai tā izbeigšanai LĪGUMĀ noteiktajā kārtībā.
   2. IZNOMĀTĀJS nodod NOMNIEKAM nomā OBEJKTU uz laiku no LĪGUMA spēkā stāšanās dienas līdz **2030. gada 31.decembrim.**
   3. Ja kāda no PUSĒM tiek reorganizēta vai likvidēta, LĪGUMS paliek spēkā un tā noteikumi ir saistoši PUŠU tiesību un saistību pārņēmējam.

**5. LĪGUMA GROZĪJUMI UN IZBEIGŠANA**

* 1. Parakstītais LĪGUMS pilnībā apliecina PUŠU vienošanos. Nekādi mutiski papildinājumi netiks uzskatīti par LĪGUMA noteikumiem. Jebkuri grozījumi LĪGUMA noteikumos stāsies spēkā tikai tad, kad tie tiks noformēti rakstiski un tos parakstīs abas PUSES.
  2. IZNOMĀTĀJAM ir tiesības vienpusēji atkāpties un izbeigt LĪGUMU ar nākamo dienu, ja NOMNIEKS nav samaksājis nomas maksu, par to rakstiski informējot NOMNIEKU ne vēlāk, kā divas nedēļas iepriekš, neatlīdzinot NOMNIEKA zaudējumus.
  3. IZNOMĀTAJAM ir tiesības vienpusēji atkāpties un izbeigt LĪGUMU, rakstiski informējot NOMNIEKU vismaz 10 (desmit) darbdienas iepriekš, neatlīdzinot NOMNIEKAM zaudējumus un uz priekšu samaksātos nomas maksājumus, ja:
     1. NOMNIEKS neveic sezonas objekta (tai skaitā koka terases) demontāžu un OBJEKTA atbrīvošanu 2 (divu) nedēļu laikā pēc pavasara/vasaras un rudens/ziemas sezonas beigām;
     2. NOMNIEKS nav demontējis īslaicīgās lietošanas objektu (tai skaitā koka terasi vai grīdu) un atbrīvojis OBJEKTU LĪGUMĀ noteiktajā termiņā;
     3. NOMNIEKS nepilda vai pārkāpj LĪGUMA nosacījumus;
     4. NOMNIEKS 1 (vienu) mēnesi kavē Līguma 3.6. vai 3.7. apakšpunktā noteikto nomas maksājumu samaksas termiņu;
     5. NOMNIEKS 10 (desmit) dienu laikā pēc IZNOMĀTĀJA rakstiska brīdinājuma saņemšanas turpina pārkāpt LĪGUMA nosacījumus;
     6. NOMNIEKS bojā vai posta OBJEKTU, izmantojot traktortehniku, vai arī izmanto OBJEKTU mērķiem, kādiem tas nav paredzēts;
     7. LĪGUMA neizpildīšana ir ļaunprātīga un dod IZNOMĀTĀJAM pamatu uzskatīt, ka viņš nevar paļauties uz NOMNIEKA saistību izpildīšanu nākotnē;
     8. ja LĪGUMU nav iespējams izpildīt tādēļ, ka Līguma izpildes laikā NOMNIEKAM (tai skaitā tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt NOMNIEKA darbībās, kas saistītas ar filiāli, vai personālsabiedrības biedram, tās valdes vai padomes loceklim, patiesajam labuma guvējam, pārstāvēttiesīgajai personai vai prokūristam, ja NOMNIEKS ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
  4. Ja IZNOMĀTĀJS vienpusēji atkāpjas un izbeidz LĪGUMU saskaņā ar 5.3.1.-5.3.8. apakšpunktu, NOMNIEKS atlīdzina IZNOMĀTĀJAM visus tiešos zaudējumus.
  5. IZNOMĀTĀJAM ir tiesības, rakstiski informējot NOMNIEKU 3 (trīs) mēnešus iepriekš, vienpusēji atkāpties no LĪGUMA, neatlīdzinot NOMNIEKA zaudējumus, kas saistīti ar LĪGUMA pirmstermiņa izbeigšanu, pieprasīt demontēt sezonas objektu un atbrīvot OBJEKTU, ja OBJEKTS IZNOMĀTAJAM nepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai. Sezonas objekts tiek demontētas un OBJEKTS atbrīvots par NOMNIEKA līdzekļiem.
  6. NOMNIEKAM ir tiesības, rakstiski informējot IZNOMĀTĀJU 1 (vienu) mēnesi iepriekš, vienpusēji atkāpties no LĪGUMA. Šādā gadījumā NOMNIEKAM ir pienākums maksāt nomas maksājumus līdz Līguma izbeigšanai. Nomas maksājumi tiek aprēķināti, kalendārā gada nomas maksājumu summu dalot ar 365 (trīs simti sešdesmit piecām) dienām un reizinot ar dienu skaitu līdz LĪGUMA izbeigšanai.
  7. Jebkāds no OBJEKTA neizvāktais īpašums pēc LĪGUMA izbeigšanas tiek uzskatīts par pamestu, ko IZNOMĀTĀJS ir tiesīgs izmantot pēc saviem ieskatiem.
  8. Jebkādi apstākļi un LĪGUMA izbeigšana nevar būt par pamatu jau agrāk esošo parādu nenomaksāšanai.
  9. Ja kāda no PUSĒM tiek reorganizēta vai likvidēta, LĪGUMS paliek spēkā un tā noteikumi saistoši PUŠU tiesību un saistību pārņēmējam.
  10. Neviena no PUSĒM neatbild par LĪGUMĀ noteikto saistību neizpildīšanu, ja tas noticis tādu apstākļu dēļ, ko nav bijis iespējams paredzēt un novērst, t.i., nepārvaramas varas apstākļu rezultātā, piemēram, ugunsgrēks, dabas katastrofas, sociālie konflikti, kara darbība, valsts varas un pārvaldes institūciju darbība, kā arī jaunu normatīvo aktu ieviešana, kas ierobežo vai aizliedz LĪGUMĀ paredzēto darbību.
  11. PUSEI, kura atsaucas uz nepārvaramas varas apstākļu iestāšanos, 3 (trīs) darbdienu laikā rakstiski jāpaziņo otrai PUSEI par šādu apstākļu iestāšanos un to cēloņiem, norādot iespējamo saistību izpildes termiņu pagarinājumu. Paziņojumam pēc iespējas ir jāpievieno kompetentas iestādes izziņa, kas apstiprina nepārvaramās varas apstākļu esamību. Šādā gadījumā PUSES savstarpēji vienojas par LĪGUMĀ noteikto termiņu pagarināšanu vai LĪGUMA izbeigšanu.

**6. ATBILDĪBA UN STRĪDU IZŠĶIRŠANAS KĀRTĪBA**

* 1. Par līgumsaistību neizpildi vai nepilnīgu izpildi PUSES ir atbildīgas saskaņā ar spēkā esošajiem normatīvajiem aktiem un LĪGUMA noteikumiem.
  2. Par katru līguma noteikuma pārkāpšanas gadījumu, izņemot 3.9. un 3.13. apakšpunktā noteiktajos gadījumos, IZNOMĀTĀJAM ir tiesības piemērot NOMNIEKAM līgumsodu 100,00 *euro* (viens simts *euro*) apmērā.
  3. Ja NOMNIEKS nenodod OBJEKTU IZNOMĀTĀJAM atbilstoši šī LĪGUMA noteikumiem, IZNOMĀTĀJS ir tiesīgs piemērot NOMNIEKAM maksu par faktisko OBJEKTA lietošanu divkāršā apmērā no LĪGUMĀ noteikto nomas maksājumu apmēra dienā, kā arī pieprasīt NOMNIEKAM segt visa veida izdevumus, kādi IZNOMĀTĀJAM radušies sakarā šādu NOMNIEKA saistību neizpildi.
  4. Līgumsoda samaksa neatbrīvo NOMNIEKU no LĪGUMA saistību pienācīgas izpildes.
  5. PUŠU strīdi tiek izskatīti, tiem savstarpēji vienojoties, bet, ja vienoties nav iespējams, strīdus jautājumi izskatāmi normatīvajos aktos noteiktajā kārtībā.
  6. PUSES nav atbildīgas par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu dēļ, piemēram, dabas stihija, ugunsgrēks, militārās akcijas, kā arī jaunu normatīvo aktu ieviešana, kas ierobežo vai aizliedz LĪGUMĀ paredzēto darbību. Par līgumsaistību izpildes neiespējamību nepārvaramas varas apstākļu dēļ viena PUSE rakstiski informē otru septiņu dienu laikā pēc šo apstākļu iestāšanās, ko apliecina kompetenta institūcija, un, ja nepieciešams, vienojas par turpmāku LĪGUMA izpildes kārtību vai izbeigšanu. Minēto apstākļu iestāšanās jāpierāda tai PUSEI, kura uz tiem atsaucas.

1. **CITI NOTEIKUMI**
   1. NOMNIEKS, parakstot LĪGUMU, apliecina, ka ir informēts par šādiem nosacījumiem:
      1. iebraukt pludmalē un kāpu zonā ar mehanizētajiem transportlīdzekļiem bez Jūrmalas valstpilsētas pašvaldības izsniegtas atļaujas ir aizliegts;
      2. Nomniekam ir tiesības saņemt atļaujas iebraukšanai pludmalē ar mehāniskajiem transportlīdzekļiem atbilstoši Jūrmalas domes saistošajos noteikumos, kas nosaka Jūrmalas valstspilsētas pludmales un peldvietu izmantošanu Rīgas līča piekrastē, paredzētajai kārtībai un nosacījumiem:
         1. ne vairāk kā trīs iebraukšanas atļaujas sezonas objekta un aprīkojuma montāžai/demontāžai pēc sezonas projekta un darbu organizācijas projekta saskaņošanas Jūrmalas valstspilsētas administrācijā;
         2. vienu iebraukšanas atļauju objekta apsaimniekošanai.
      3. Nomniekam ir tiesības ārkārtas gadījumā, piemēram, dabas stihijas gadījumā, iebraukt pludmalē aprīkojuma demontāžai/pārvietošanai, iepriekš saskaņojot to ar Jūrmalas pašvaldības policiju.
   2. Ja kāds no LĪGUMA noteikumiem zaudē spēku, tas neietekmē pārējo LĪGUMA noteikumu spēkā esamību.
   3. Ja kāda no PUSĒM maina LĪGUMĀ minētos rekvizītus, tai piecu darba dienu laikā rakstiski jāinformē otra PUSE, pretējā gadījumā tā sedz visus zaudējumus, kas nodarīti otrai PUSEI ar nosacījuma neizpildi.
   4. Visi paziņojumi, brīdinājumi un atgādinājumi tiek nosūtīti uz LĪGUMĀ norādītajām PUŠU adresēm, kur to pienākums ir sūtījumus saņemt.
   5. Visiem jautājumiem, kas nav noregulēti LĪGUMĀ, PUSES piemēro Latvijas Republikā spēkā esošos normatīvos aktus.
   6. IZNOMĀTĀJS informē NOMNIEKU par kārtību, kādā atbilstoši Trauksmes celšanas likumam SIA “Dzintaru koncertzāle” darbojas iekšējā trauksmes celšanas sistēma, un tā ir pieejama SIA “Dzintaru koncertzāle” tīmekļa vietnē https://dzintarukoncertzale.lv/oficiala-informacija/.
   7. LĪGUMS sagatavots un parakstīts elektroniski latviešu valodā uz \_ (\_\_\_\_\_\_\_) lapām ar pielikumiem uz \_\_\_ (\_\_\_\_\_\_\_\_\_) lapām, kas pēc parakstīšanas glabājas pie katras no PUSĒM. Abiem LĪGUMA eksemplāriem ir vienāds juridiskais spēks.
   8. LĪGUMAM kā neatņemamas tā sastāvdaļas pievienoti:
      1. 1. pielikums - Teritorijas plāns uz \_\_ (\_\_\_\_\_\_\_\_\_\_\_\_) lapas;
      2. 2. pielikums - Prasības NOMNIEKAM attiecībā uz sezonas objektu izvietošanu un izmantošanu pludmales nogabalā uz \_\_ (\_\_\_\_\_\_\_\_\_\_\_\_) lapām;
      3. 3. pielikums - Pieņemšanas un nodošanas akts Nr.1 uz 1 (vienas) lapas *(veidne).*
2. **PUŠU REKVIZĪTI UN PARAKSTI**

|  |  |
| --- | --- |
| IZNOMĀTĀJS  SIA „Dzintaru koncertzāle”  Reģ. Nr. 40003378932  PVN maksātāja Nr. LV 40003378932 Juridiskā adrese: Turaidas iela 1, Jūrmala, LV-2015,  Bankas rekvizīti:  AS SEB banka  Kods: UNLALV2X  Konts: LV42UNLA0010009467685  \_\_\_\_\_\_\_\_\_\_\_\_\_\_\_\_\_\_\_\_\_ (vārds uzvārds) | NOMNIEKS  \_\_\_\_\_\_\_\_\_\_\_\_\_\_\_\_\_\_\_\_\_ (vārds uzvārds) |

ŠIS DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

**1.pielikums**

202\_\_.gada \_\_\_\_\_\_\_\_\_\_\_\_\_

Nomas objekta nomas līgumam

Nr.\_\_\_\_\_\_\_\_\_\_\_\_\_\_\_

TERITORIJAS PLĀNS

**2. pielikums**

Pludmales nogabala nomas līgumam

**Prasības nomniekam attiecībā uz**

**sezonas objektu izvietošanu un izmantošanu pludmales nogabalā**

1. **Sezonas objekta novietojums un piesaiste pludmales teritorijai**
   1. Pavasara/vasaras (no 15. maijs līdz 15. septembrim) un rudens/ziemas (no 16. septembris līdz 14. maijam) sezonas objekta izvietošanai iznomātajā pludmales nogabalā jāizstrādā un jāsaskaņo ar Jūrmalas valstspilsētas administrāciju projekti atbilstoši Jūrmalas s domes 2024. gada 24. aprīļa saistošajiem noteikumiem Nr. 11 “Par Jūrmalas valstspilsētas pludmales un peldvietu izmantošanu Rīgas līča piekrastē” un Latvijas Republikas normatīvajos aktos par vispārīgajiem būvnoteikumiem noteiktajā kārtībā.
   2. Pavasara/vasaras un/vai rudens/ziemas sezonas objekta izvietošana jāplāno, ņemot vērā ekosituāciju konkrētajā pludmales nogabalā, pēc iespējas mazāk skarot biotopu vai jebkuru citu dabiskas izcelsmes veidojumu.
   3. Sezonas objekts atbilstoši saskaņotajam pavasara/vasaras un/vai rudens/ziemas sezonas projektam pludmalē jāizvieto, ievērojot lineāru pieeju attiecībā pret blakus objektiem, lai nodrošinātu lineāras uztveres efektu visas pludmales kopskatā.
   4. Jebkurus objektus, kas saistīti ar sezonas objektu (tajā skaitā reklāmas slietņus, sauļošanās krēslus, saulessargus u.c.) jānovieto pludmales teritorijā: ne tuvāk kā 25 m no noejām uz pludmali un ne mazāk kā 7 m attālumā no pamatkrasta kāpu līnijas (piekrastes kāpu līnijas); ne mazāk kā 5 m attālumā no pludmalē esošās kāpu veģetācijas (pludmales zonā no priekškāpu un embrionālo kāpu fragmentiem); ne mazāk kā 30 m no ūdenslīnijas.
   5. Kategoriski aizliegts nožogot pludmales nogabalu un/vai sezonas objektam pieguļošo teritoriju ar jebkāda veida nožogojumu, kas traucē pludmales viesu brīvu pārvietošanos pa pludmali.
   6. Aizliegts mainīt pludmales reljefu ar traktortehniku.
   7. Labiekārtojuma elementu un sezonas objektu apjomu un izvietojumu nosaka atbilstoši Jūrmalas pilsētas domes 2012. gada 11. oktobra saistošo noteikumu Nr. 42 “Par Jūrmalas pilsētas teritorijas plānojuma grafiskās daļas, teritorijas izmantošanas un apbūves noteikumu apstiprināšanu”, kuros veikti grozījumi ar Jūrmalas domes 2024. gada 25. janvāra saistošajiem noteikumiem Nr. 2 “Par Jūrmalas valstspilsētas teritorijas plānojuma grozījumu, grafiskās daļas, teritorijas izmantošanas un apbūves noteikumu apstiprināšanu” apstiprinātajiem apbūves noteikumiem, ņemot vērā teritorijā atrodošos embrionālo un priekškāpu fragmentus.
2. **Sezonas objekta nodrošinājums**
   1. Iznomātajā pludmales nogabalā jānodrošina nepieciešamie priekšnosacījumi higiēnas prasību ievērošanai pārtikas apritē, uzstādot vismaz vienu pārvietojamo tualeti un atkritumu tvertni ar tilpumu ne mazāk kā 660 litri.
   2. Jāparedz atkritumu savākšana un izvešana katru dienu (nav pieļaujama atkritumu ilgstoša uzglabāšana iznomājamajā pludmales teritorijā), jāizvieto atkritumu konteineri un urnas.
   3. Jāparedz pārvietojamās tualetes ikdienas uzkopšana un nostiprināšana, lai vēja un ūdens ietekmē tā neapgāžas.
   4. Jāparedz vakara un nakts izgaismojums.
   5. Jāparedz elektrības pieslēgums, ievērojot atbilstošas drošības prasības.
3. **Sezonas objekta vizuālā noformējuma ierobežojumi**
   1. Kā sezonas objektu aizliegts izmantot piekabes, treilerus, jūras konteinerus, celtniecības konteinerus u.c.
   2. Aizliegta ar konkrētajā sezonas objektā atļauto komercdarbību nesaistītas reklāmas izvietošana.
4. **Sezonas objekta montāža/demontāža**
   1. Sezonas objekts demontējams divu nedēļu laikā pēc pavasara/vasaras sezonas beigām un rudens/ziemas sezonas beigām.
   2. Pēc demontāžas divu nedēļu laikā rakstiski informēt Jūrmalas valstspilsētas administrācijas Pilsētplānošanas pārvaldi, Jūrmalas pašvaldības policiju un Jūrmalas valstspilsētas administrācijas Īpašumu pārvaldes Pašvaldības īpašumu nodaļu, kura apseko un izvērtē demontētā sezonas objekta atrašanās vietas vides sakārtošanu pēc sezonas un veiktās saimnieciskās darbības saskaņā ar normatīvajiem aktiem.
5. **Citas prasības**
   1. Aizliegts ar žogiem un peldlīdzekļiem (laivām, katamarāniem, ūdens motocikliem, u.c.) norobežot pieeju jūrai, kā arī traucēt tur kājāmgājēju brīvu pārvietošanos un atrašanos.
   2. Plānojot sezonas objekta izvietojumu iznomātajā pludmales nogabalā, attiecībā pret kopējo nomas teritoriju sezonas objekta izvietojums jāplāno tā, lai tas nepārblīvētu pludmali, atbilstoši Jūrmalas pilsētas domes 2024. gada 24. aprīļa saistošajiem noteikumiem Nr. 11 “Par Jūrmalas valstspilsētas pludmales un peldvietu izmantošanu Rīgas līča piekrastē” 9.6. apakšpunktā noteiktajam.
   3. Reklāmas objektu izvietošana pludmales nogabalā saskaņojama Jūrmalas domes 2024. gada 24. aprīļa saistošo noteikumu Nr. 12 “Par reklāmas un reklāmas objektu izvietošanas kārtību Jūrmalas valstspilsētā” noteiktajā kārtībā.
   4. Publisku pasākumu organizēšana pludmales nogabalā saskaņojama Publisku izklaides un svētku pasākumu drošības likuma noteiktajā kārtībā.

**3. pielikums**

202\_. gada \_\_\_\_\_\_\_\_\_\_\_\_\_

Nomas objekta nomas līgumam

Nr.\_\_\_\_\_\_\_\_\_\_\_\_\_\_\_

**Pieņemšanas un nodošanas akts Nr.1**

**Par sabiedrība ar ierobežotu atbildību “Dzintaru koncertzāle” lietošanā esošā**

**OBJEKTA nodošanu nomā \_\_\_\_\_\_\_\_\_\_\_\_\_\_\_\_\_**

Jūrmalā 202\_. gada \_\_\_.\_\_\_\_\_\_\_\_\_

**Sabiedrība ar ierobežotu atbildību „Dzintaru koncertzāle”**, reģistrācijas Nr. 40003378932, juridiskā adrese – Turaidas iela 1, Jūrmala, LV-2015, turpmāk – Iznomātājs, kuras vārdā saskaņā ar statūtiem rīkojas \_\_\_\_\_\_\_\_\_\_\_\_\_\_\_\_\_, saskaņā ar 202\_. gada \_\_\_\_\_\_\_\_\_\_\_\_\_ Izsoles rezultātiem noslēgto Nomas objekta nomas līgumu Nr.\_\_\_\_\_\_\_\_\_\_\_\_\_\_\_, no vienas puses, nodod lietošanā

un

**\_\_\_\_\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_ turpmāk – Nomnieks, kuras vārdā saskaņā ar \_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_\_\_\_\_\_, no otras puses, katra atsevišķi saukta – Puse, pieņem lietošanā OBJEKTU (Pludmales nogabalu A), kas ir daļa no zemes gabala ar kad. Nr.: 13000090101 (kopēja platība 4215 m2), kas sastāv no diviem nogabaliem:

* no Turaidas ielas līdz Kaudzīšu ielai ar platību 2251 m2;
* no Kaudzīšu ielas līdz Viktorijas ielai ar platību 1964 m2.

OBJEKTS (Pludmales nogabals A) tiek nodots Nomniekam tādā stāvoklī, kādā tas ir Līguma parakstīšanas dienā. Nomniekam ir zināms Objekta stāvoklis un tam nav pretenziju par to.

Akts sastādīts uz vienas lapas un pēc parakstīšanas glabājas pie katras no Pusēm.

|  |  |
| --- | --- |
| **Nodod:** | **Pieņem:** |
| **Iznomātājs** | **Nomnieks** |